Как се наследява властта на Ким Чен-ир - e-vestnik.bg
Как се наследява властта на Ким Чен-ир
Ким Чен-ир с жени от Корейската народна армия. Детайл от картина
Историческата конференция на Корейската трудова партия по-рано този месец беше нещо като „дебютен бал“ за третия син на Ким Чен-ир, Ким-Чен-ун, смятан за негов безспорен престолонаследник, който е толкова загадъчен, че външният свят дори не е сигурен как изглежда. Но в мрака се очертава една още по-смътна фигура – също играч в центъра на неясна битка за това кой ще поеме юздите на притежаващото ядрено оръжие „отшелническо кралство“ след болния Любим ръководител.
Севернокорейците би трябвало да разгадаят всъщност 64-годишния Джан Сон-тхек, а не двайсет и няколко годишния Ким Чен-ун. Зетят на Любимия ръководител Джан през последните две години се превърна в дясната ръка на Ким Чен-ир, обучаван за регент на по-младия Ким. Докато Ким Чен-ир беше представен на света на партийна конференция през 1980 г. и прекара следващите 14 години, наблюдавайки своя баща, представянето на Ким Чен-ун за наследник беше доста по-прибързано.
Завършил образованието си в Швейцария, младият Ким не може да се мери с политическото влияние или харизма на своя баща главно защото той никога не е играл роля във важния военен апарат. Поне в началото той няма да е нищо повече от фигурант.
И тук именно се появява Джан. Миропомазаният за регент беше издигнат през юни тази година за заместник-председател на Националния комитет за отбрана (НКО), който контролира военните. Така той стана вторият най-силен човек в страната. „Националният комитет за отбрана и Трудовата партия са двете най-важни и мощни правителствени организации. В тях Джан заема позиции, които му позволяват да упражнява власт и влияние и в двете“, обяснява Ким Гуак-джин, севернокорейски беглец от среден ранг.
Според Ан Чхан-ир, също беглец от Северна Корея и ръководител на Международния институт за севернокорейски проучвания, Джан е един от само трима довереници, които разговарят директно с Любимия ръководител – другите двама са Ким Чен-ун и съпругата на Джан, Ким Кьон-юй, която е сестра на Любимия ръководител. Миналата година Джан и съпругата му най-често правеха компания на възрастния Ким по време на пътуванията му; между януари и юни те го придружиха в 44 от 77 инспекционни посещения. Говори се, че Джан е и предпочитаният другар по чашка на Любимия ръководител.
Това е лоша новина за Запада: повечето аналитици по сигурността смятат, че Чжан ще продължи нестабилната политика на Ким на конфронтация, репресии и лошо икономическо ръководство. „Очаквам до голяма степен нещата да останат същите“, казва Андрей Ланков, водещ специалист за Северна Корея. „Може да има малко отпускане, но не и пълномащабна реформа.“
Като стълб на старата гвардия Джан вероятно осъзнава, че всяка икономическа промяна в китайски стил ще означава край за най-високопоставените партийни апаратчици и за самия него. Но поне не е Ким-младши, възхваляван сега като „блестящ другар“ от пропагандата в Пхенян. Някои политолози са на мнение, че именно Чжан е мозъкът зад нападението през март срещу южнокорейския боен кораб „Чхонан“, при което бяха убити 46 моряци.
Това не означава, че всичко ще е постарому. С непрекъснатото западане на севернокорейската държавна икономика – дори елитът се обръща към частни пазари за оцеляване – политиката на Пхенян става по-непримирима. Само дни преди издигането на Джан в НКО негов важен съперник, Ни Чже-ган, почина в подозрителна автомобилна катастрофа, което предполага, че битката за власт съвсем не е цивилизована.
Формалното заседание, на което бе обявено издигането на Джан, беше свикано в последния момент, което говори за задкулисна битка. Твърди се, че няколко генерали са недоволни от новата позиция на Джан, между които са Ким Чен-гак, който е начело на Корейската народна армия, О Гок-рьол , заместник-председател на НКО, и Ким Йон-чхун, министър на въоръжените сили.
На новия си пост в НКО Джан контролира официално силите за вътрешна сигурност, включително тайната полиция. Част от прерогативите му включат митниците и граничните патрули, които в последно време са юркани да спрат разрастването на частни пазари и контрабандата през границата. Но неговото влияние стига много по-далече. Смята се, че през несигурния период, последвал инфаркта на Ким Чен-ир през август 2008 година, той е поел всекидневното управление. Ако всичко се развие по плана, Чжан ще бъде задкулисният кукловод зад Ким Чен-ун, докато младият Ким успее да сплоти около себе си партийните лидери.
Джан започна бързото си издигане в Корейската трудова партия скоро след като се ожени за своята ученическа любов Ким Кьон-юй, по-голямата на сестра на Ким Чен-ир, през 1972 година. Въпреки че техният баща, основателят на КНДР Ким Ир-сен не одобрявал връзката им, Любимият ръководител доста се привързал към Джан.
През 70-те и 80-те години на миналия век Джан се превърнал в архитекта на одобрени от държавата мафиотски операции, използвайки дипломати да пренасят през границата незаконни стоки като фалшиви цигари, наркотици и накрая, фалшиви долари, според Хелън-Луис Хънтър, пенсионирана аналитичка от Бюрото за Далечния изток на ЦРУ.
С притока от твърда валута беше финансирана системата на покровителства на режима, която Джан усъвършенства, казва Майкъл Мадън, който изследва севернокорейското ръководство в университета в Бостън. В замяна на предаността си към Ким Чен-ир висшите партийни кадри получават желани стоки като луксозни автомобили, вносни цигари и елегантни апартаменти.
Но севернокорейската политика може да е опасна. Джан изпадна в немилост в началото на 2004 г. Някои аналитици казват, че причината била разточителното му харчене. Други твърдят, че било поради риска да засенчи Ким. Която и да е причината, той изчезна от общественото полезрение за 18 месеца, преди да бъде реабилитиран с назначаване на средна по ранг длъжност. По-късно той зае централна роля в плановете за наследяване на династията Ким.
Сега, когато 68-годишният Ким Чен-ир страда от диабет и последиците от два вероятни инсулта, изглежда че третият му син може много скоро да поеме лидерския пост на най-тайната и враждебна страна в света. С Джан, който дърпа конците, не очаквайте новият Ким да извърши промени към по-добро.
Етикети: Северна Корея, соц
Архив - Избор на месец - януари 2019 (57) декември 2018 (86) ноември 2018 (102) октомври 2018 (103) септември 2018 (90) август 2018 (96) юли 2018 (94) юни 2018 (104) май 2018 (112) април 2018 (103) март 2018 (102) февруари 2018 (93) януари 2018 (101) декември 2017 (100) ноември 2017 (118) октомври 2017 (115) септември 2017 (118) август 2017 (115) юли 2017 (123) юни 2017 (113) май 2017 (118) април 2017 (115) март 2017 (133) февруари 2017 (108) януари 2017 (125) декември 2016 (140) ноември 2016 (156) октомври 2016 (147) септември 2016 (137) август 2016 (140) юли 2016 (147) юни 2016 (154) май 2016 (137) април 2016 (148) март 2016 (148) февруари 2016 (142) януари 2016 (141) декември 2015 (145) ноември 2015 (147) октомври 2015 (167) септември 2015 (136) август 2015 (178) юли 2015 (205) юни 2015 (214) май 2015 (199) април 2015 (200) март 2015 (223) февруари 2015 (198) януари 2015 (203) декември 2014 (197) ноември 2014 (202) октомври 2014 (187) септември 2014 (171) август 2014 (168) юли 2014 (204) юни 2014 (192) май 2014 (196) април 2014 (193) март 2014 (210) февруари 2014 (225) януари 2014 (238) декември 2013 (232) ноември 2013 (286) октомври 2013 (280) септември 2013 (218) август 2013 (258) юли 2013 (279) юни 2013 (246) май 2013 (229) април 2013 (249) март 2013 (264) февруари 2013 (245) януари 2013 (233) декември 2012 (232) ноември 2012 (252) октомври 2012 (267) септември 2012 (215) август 2012 (254) юли 2012 (253) юни 2012 (222) май 2012 (210) април 2012 (218) март 2012 (271) февруари 2012 (259) януари 2012 (243) декември 2011 (262) ноември 2011 (249) октомври 2011 (234) септември 2011 (191) август 2011 (234) юли 2011 (236) юни 2011 (225) май 2011 (194) април 2011 (231) март 2011 (231) февруари 2011 (198) януари 2011 (218) декември 2010 (204) ноември 2010 (205) октомври 2010 (227) септември 2010 (192) август 2010 (209) юли 2010 (187) юни 2010 (219) май 2010 (228) април 2010 (214) март 2010 (219) февруари 2010 (209) януари 2010 (233) декември 2009 (225) ноември 2009 (236) октомври 2009 (203) септември 2009 (215) август 2009 (232) юли 2009 (207) юни 2009 (181) май 2009 (154) април 2009 (179) март 2009 (184) февруари 2009 (183) януари 2009 (164) декември 2008 (159) ноември 2008 (160) октомври 2008 (171) септември 2008 (148) август 2008 (152) юли 2008 (168) юни 2008 (150) май 2008 (135) април 2008 (145) март 2008 (161) февруари 2008 (156) януари 2008 (157) декември 2007 (138) ноември 2007 (161) октомври 2007 (172) септември 2007 (131) август 2007 (152) юли 2007 (184) юни 2007 (170) май 2007 (169) април 2007 (155) март 2007 (121)